דורין מאסי

דורין מאסי (באנגלית: Doreen Massey; 3 בינואר 1944 – 11 במרץ 2016) הייתה פרופסורית בריטית שהתמחתה בסוציולוגיה ובגאוגרפיה. תחומי המחקר העיקריים שלה היו גאוגרפיה מרקסיסטית, גאוגרפיה פמיניסטית (אנ) וגאוגרפיה תרבותית. מאסי כיהנה כפרופסור לגאוגרפיה באוניברסיטה הפתוחה באנגליה. עבודתה על גאוגרפיה ומרחב מוכרת בכל העולם. דורין ברברה מאסי נולדה במנצ'סטר שבאנגליה. היא נולדה למשפחה במעמד הפועלים, ומותו המוקדם של אביה ג'ק הותיר את אמה ננסי כמפרנסת העיקרית שלה ושל אחותה. בזכות מדיניות הרווחה שהייתה נהוגה בבריטניה, מאסי זכתה לחינוך הגון ודיור מסובסד ובילתה את רוב ילדותה בוויתנשוו (אנ), פרבר של דרום מנצ'סטר באנגליה. כשסיימה את חטיבת הביניים קיבלה מאסי מלגה לתיכון מנצ'סטר ובסיומו קיבלה מלגה נוספת לאוניברסיטת אוקספורד. בשנת 1966 סיימה מאסי בהצטיינות את התואר הראשון שלה בגאוגרפיה והמשיכה להתמחות בגאוגרפיה כללית. מאסי אהבה במיוחד את הקשר בין גאוגרפיה לתחומים נוספים. היא שוחחה רבות עם פיזיקאים, אנתרופולוגים ואישים מהתמחויות שונות. עם סיום לימודיה החלה לעבוד במרכז ללימודי סביבה בלונדון, שבחן את בעיות הערים בבריטניה, שם היא מצאה מגוון של קולגות מתחומים שונים. בשנים 1971–1972 מאסי עזבה את עבודתה במרכז ללימודי הסביבה והחלה ללמוד תואר שני במדעי האזור באוניברסיטת פנסילבניה בפילדלפיה. היא בחרה להתמחות גם במדעיים רציונליים יותר, כמו כלכלה מתמטית, על מנת להבין טוב יותר את הבסיס של מדעי האזור. באוניברסיטת פנסילבניה מאסי פגשה קבוצה של מרקסיסטים צרפתיים והחלה להיות מעורבת מאוד בדיונים על מרקסיזם. כשחזרה לבריטניה כתבה מאמר בשם "לקראת ביקורת על תורת המיקום התעשייתית", שפורסם בשנת 1973. מאסי חזרה לעבוד במרכז ללימודי הסביבה, ובשנת 1973 הצטרפה לוועדה העוסקת בדיון מדיני בנושא ערים ואזורים פנימיים, ובאי השוויון בין צפון לדרום בריטניה. ב-1979, עם הקמתה של ממשלה חדשה, המרכז הסביבתי בו עבדה מאסי נסגר והיא החלה ללמד באוניברסיטת קליפורניה. ב-1982 מאסי מונתה לפרופסור לגאוגרפיה באוניברסיטה הפתוחה. היא האמינה ששם תוכל להיות המרצה והחוקרת שהיא רוצה להיות. האוניברסיטה הפתוחה התבססה על האמונה שטכנולוגיה יכולה להביא הזדמנות ללמידה ברמה גבוהה, גם לאנשים שלא הייתה להם אפשרות ללמוד באוניברסיטה מסורתית. מאסי נשארה באוניברסיטה הפתוחה על אף הצעות פרופסורה ממקומות שונים, ביניהם גם מאוניברסיטת אוקספורד. היא האמינה בפתיחות ובנגישות של האוניברסיטה הפתוחה, ונשארה נאמנה לאמונתה 27 שנים, עד פרישתה לפנסיה. עבודתה של מאסי נגעה במגוון תחומים של גאוגרפיה: גאוגרפיה כלכלית, גאוגרפיה מרקסיסטית, גאוגרפיה פמיניסטית וגאוגרפיה תרבותית. היא הבינה את יחסי הכוחות בכל אחד מהתחומים ואתגרה אותם. עבודתה המוקדמת במרכז ללימודי סביבה בלונדון ביססה את עבודתה האקדמית המאוחרת יותר בגאוגרפיה כלכלית, ובמיוחד את תאוריית 'חלוקות העבודה המרחביות' שאומרת כי חוסר אחידות הכלכלה הקפיטליסטית יצרה פילוגים בין אזורים עשירים ועניים וגרמה לאי שוויון חברתי. מאסי בחנה את המרחב והמקום בהיבטים שונים. היא חקרה באמצעות הגאוגרפיה את הדינמיקה בעולם וניווטה מחדש את מושגי המרחב והגאוגרפיה ככאלו הנבנים דרך פעולה, בניגוד לתפיסה שהם מחליפים את הפעולה. באמצעות הרעיון הזה, היא הצביעה על השפעות מרובות במרחב ועל אחריות מוסרית ופוליטית המעוצבת על ידי מה שהיא כינתה "גאומטריות של כוח". תובנות אלה שינו מאוד את ההבנות ביחסי הגומלין של מרחב, זמן, כוח ופוליטיקה. The anatomy of job loss (1982) Spatial divisions of labour: Social structures and the geography of production (1984) High-Tech Fantasies: Science Parks in Society, Science and Space (1991) Politics and Method: Contrasting Studies in Industrial Geography (2005) Geography Matters!: A Reader (Open University Set Book) (1984) Geographies of responsibility (2004) Capital and land: Landownership by capital in Great Britain (1978) Space, place, and gender. (1994) For Space (2005) World City (2007) High-tech fantasies science parks in society, science and space (1992) 1944- מדליית ויקטוריה של החברה המלכותית הגאוגרפית 1988- הפרס הבינלאומי לגאוגרפיה 2003 - מדליית זהב של אנדרס רצ'יוס של החברה השוודית לאנתרופולוגיה וגאוגרפיה 2003 – מדליית 100 שנה של החברה הסקוטית הגאוגרפית 2006 – דוקטור של כבוד טעם אוניברסיטת אדינברו בסקוטלנד מדיה וקבצים בנושא דורין מאסי בוויקישיתוף Featured content: Doreen Massey - Open University Digital Archive Massey, Doreen | AAG Doreen Massey's Concept of a Global Sense of Place - 2265 Words | Essay Example (ivypanda.com) The Geographical Journal - Wiley Online Library Big Ideas in Social Science: An Interview With Doreen Massey on Space - Pacific Standard (psmag.com) Doreen Massey obituary | Geography and environment studies | The Guardian Magazine / Geographical (archive.org) Royal Geographical Society-Doreen Massey [AGG- American association of geographers – Doreen Massey, Massey, Doreen | AAG ) ) AGG – Doreen Massey] Royal Geographical Society-Doreen Massey geography news - doreen massey